CELEX: 62019TN0313
Language: hu
Date: 2019-05-22 00:00:00
Title: T-313/19. sz. ügy: 2019. május 22-én benyújtott kereset — Taghani kontra Bizottság

2019.7.22.   
            
            
               HU
            
            
               Az Európai Unió Hivatalos Lapja
            
            
               C 246/34
            
         
      2019. május 22-én benyújtott kereset — Taghani kontra Bizottság
      (T-313/19. sz. ügy)
      (2019/C 246/36)
      Az eljárás nyelve: francia
      
         Felek
      
      
         Felperes: Jamal Taghani (Brüsszel, Belgium) (képviselők: A. Champetier és S. Rodrigues ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            
                  —
               
               
                  semmisítse meg a megtámadott határozatokat;
               
            
                  —
               
               
                  az alperest kötelezze valamennyi költség viselésére.
               
            
         Jogalapok és fontosabb érvek
      
      Az egyrészt az EPSO/AST/111/10 versenyvizsgán való részvételével kapcsolatban benyújtott kártérítési kérelmét elutasító, 2018. július 23-i EPSO-határozat, másrészt szükség esetén a panaszát elutasító 2019. február 14-i határozat megsemmisítése iránti keresete alátámasztása érdekében a felperes két jogalapra hivatkozik.
      
                  1.
               
               
                  Az első, az EUMSZ 340. cikk második bekezdésének megsértésére és az Unió szerződésen kívüli felelősségének megállapításához szükséges három feltételt érintően az alperes által végzett vizsgálatban vétett nyilvánvaló értékelési hibákra alapított jogalap.
               
            
                  2.
               
               
                  A második, a megfelelő ügyintézés elvének, a gondoskodási kötelezettségnek és az abból követező indokolási kötelezettségnek a megsértésére alapított jogalap, mivel az alperes a megtámadott határozatokban nem foglalt állást a panaszban foglalt, az Unió szerződésen kívüli felelősségének megállapításához szükséges két feltételre — nevezetesen a jogellenességre és az okozati összefüggésre — vonatkozó érvelésekről.